SAT วิ่ง 4% ลุ้น Q4 โตต่อ รับอุตฯยานยนต์ฟื้น โบรกชูเป้า 26 บ.
SAT บวก 4% โบรกแนะนำราคาเป้าหมาย 26 บ. ชี้กำไรไตร 4/65 โตต่อ อานิสงส์อุตสาหกรรมยานยนต์ยังดีต่อเนื่อง
SAT บวก 4% โบรกแนะนำราคาเป้าหมาย 26 บ. ชี้กำไรไตร 4/65 โตต่อ อานิสงส์อุตสาหกรรมยานยนต์ยังดีต่อเนื่อง
25 พ.ย. 2565

ผู้สื่อข่าวรายงานว่า วันนี้ (25 พ.ย.65) ราคาหุ้น บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT ณ เวลา 12:11 น. อยู่ที่ระดับ 22.20 บาท บวก 0.80 บาท หรือ 3.74% สูงสุดที่ระดับ 22.50 บาท ต่ำสุดที่ระดับ 21.40 บาท ด้วยมูลค่าการซื้อขาย 134.58 ล้านบาท

บล.พาย ระบุในบทวิเคราะห์ว่า แนวโน้มไตรมาส 4/65 คาดจะยังได้รับผลดีจากการฟื้นตัวของอุตสาหกรรมยานยนต์ที่ยังดีอย่างต่อเนื่อง แต่ในแง่ความสามารถในการทำกำไรอาจจะแค่ทรงตัวจากปีก่อนที่ระดับ 18% เนื่องจากราคาเหล็กที่ยังปรับตัวเพิ่มขึ้น แนะนำราคาเป้าหมาย 26 บาท